חוק לעידוד של שילוב וקידום של נשים בעבודה ושל התאמת מקומות עבודה לנשים

{{ח:התחלה}}
{{ח:כותרת|חוק לעידוד של שילוב וקידום של נשים בעבודה ושל התאמת מקומות עבודה לנשים, התשס״ח–2008}}

{{ח:פתיח-התחלה}}
{{ח:מאגר|2000785}} {{ח:תיבה|ס״ח תשס״ח, 482|חוק לעידוד של שילוב וקידום של נשים בעבודה ושל התאמת מקומות עבודה לנשים|https://fs.knesset.gov.il/17/law/17_lsr_300089.pdf}}; {{ח:תיבה|תשפ״א, 236|תיקון מס׳ 62 לחוק עבודת נשים|https://fs.knesset.gov.il/23/law/23_lsr_593575.pdf}}.
{{ח:סוגר}}
{{ח:מפריד}}

{{ח:סעיף|1|מטרה}}
{{ח:ת}} חוק זה מטרתו להביא לשינוי התרבות העסקית ולטפח מודעות ציבורית כדי לעודד שילוב וקידום של נשים בעבודה והתאמת מקומות עבודה לנשים וכן להורות.

{{ח:סעיף|2|הגדרות}}
{{ח:ת}} בחוק זה –
{{ח:ת|סוג=הגדרה}} ”התאמת מקומות עבודה לנשים“ – לרבות התאמה של מקום העבודה, של דרישות התפקיד, של שעות העבודה, של נוהלי העבודה, של הכשרה מקצועית והדרכה, לנשים וכן להורות;
{{ח:ת|סוג=הגדרה}} ”המועצה הציבורית“ – המועצה הציבורית לשילוב וקידום נשים בעבודה שהוקמה לפי חוק זה;
{{ח:ת|סוג=הגדרה}} ”משרד התמ״ת“ – משרד התעשיה המסחר והתעסוקה;
{{ח:ת|סוג=הגדרה}} ”הרשות“ – הרשות לקידום מעמד האישה כמשמעותה {{ח:חיצוני|חוק הרשות לקידום מעמד האישה|בחוק הרשות לקידום מעמד האישה, התשנ״ח–1998}};
{{ח:ת|סוג=הגדרה}} ”שילוב וקידום של נשים בעבודה“ – לרבות במתן עדיפות לאלה:
{{ח:תתת|(1)}} קידום נשים לדרגות בכירות ולעמדות ניהול;
{{ח:תתת|(2)}} שילוב וקידום של נשים מקבוצות אוכלוסייה המתקשות להשתלב במקומות עבודה;
{{ח:תתת|(3)}} שיפור תנאי ההעסקה והיקף ההעסקה של נשים;
{{ח:ת|סוג=הגדרה}} ”השר“ – שר התעשיה המסחר והתעסוקה.

{{ח:סעיף|3|הענקת מענקים ואותות הכרה למעסיקים}}
{{ח:תת|(א)}} כדי לעודד שילוב וקידום נשים בעבודה והתאמת מקומות עבודה לנשים, יעניק השר מענקים ואותות הכרה למעסיקים, על פי אמות מידה שיקבע, לפי המלצת המועצה הציבורית ולאחר אישור הוועדה לקידום מעמד האישה של הכנסת.
{{ח:תת|(ב)}} מעסיק רשאי להגיש לשר בקשה להענקת מענק או אות הכרה, בדרך שיקבע השר בתקנות; כמו כן רשאי השר לפנות אל מעסיק ולהמליץ לו להגיש בקשה כאמור.
{{ח:תת|(ג)}} מענקים כאמור בסעיף קטן (א) יוענקו אחת לשנה למעסיקים במגזר הפרטי אשר הוכיחו כי במהלך שנת עבודה או תקופה אחרת שיקבע השר שלא תפחת משנה, שילבו וקידמו בפועל נשים בעבודה ופעלו לשיפור התאמת מקום העבודה לנשים, והכל בהתאם לאמות מידה שנקבעו לפי סעיף זה; בסעיף קטן זה, ”מעסיק במגזר הפרטי“ – כל מעסיק שאינו המדינה, רשות מקומית או תאגיד שהוקם בחוק.
{{ח:תת|(ד)}} אותות הכרה כאמור בסעיף קטן (א) יוענקו אחת לשנה למעסיקים אשר הוכיחו שילוב וקידום של נשים במקום העבודה והתאמת מקום העבודה לנשים, והכל בהתאם לאמות מידה שנקבעו לפי סעיף זה.
{{ח:תת|(ה)}} אמות מידה לפי סעיף זה יפורסמו ברשומות ובאתר האינטרנט של משרד התמ״ת.
{{ח:תת|(ו)}} רשימת המעסיקים שהוענקו להם מענקים ואותות הכרה תפורסם באתר האינטרנט של משרד התמ״ת ושל הרשות.
{{ח:ת}} {{ח:הערה|פורסמו {{ח:חיצוני|תקנות לעידוד של שילוב וקידום של נשים בעבודה ושל התאמת מקומות עבודה לנשים|תקנות לעידוד של שילוב וקידום של נשים בעבודה ושל התאמת מקומות עבודה לנשים, התשע״ד–2013}}.}}

{{ח:סעיף|4|שלילת מענק או אות הכרה}}
{{ח:ת}} השר רשאי לשלול ממעסיק מענק או אות הכרה שניתן לפי {{ח:פנימי|סעיף 3|סעיף 3}} אם מצא שלא היתה הצדקה לתיתו מלכתחילה.

{{ח:סעיף|4א|מענק למעסיק של עובדת ששהתה במקלט לנשים מוכות|תיקון: תשפ״א}}
{{ח:תת|(א)}} מי שהעסיק עובדת ששהתה במקלט לנשים מוכות 150 ימים לאחר תום ימי היעדרותה כאמור {{ח:חיצוני|חוק עבודת נשים#סעיף 9|בסעיף 9(ה)(1) לחוק עבודת נשים}} יהיה זכאי בתום תקופת העסקתה למענק חד־פעמי בסכום של 5,000 שקלים חדשים.
{{ח:תת|(ב)}} מענק לפי סעיף קטן (א) ישולם מאוצר המדינה באמצעות המוסד; אוצר המדינה ישפה את המוסד, על פי דרישתו, על כל הוצאה שהוציא למתן המענק ועל החלק היחסי מההוצאות המינהליות של המוסד הנובע מביצוע סעיף זה.
{{ח:תת|(ג)}} מעסיק המבקש לקבל מענק לפי סעיף זה יגיש למוסד תביעה למענק שבה ימציא הוכחות לכך שמתקיימים לגביו התנאים לקבלת המענק, בצירוף אישור משרד העבודה, הרווחה והשירותים החברתיים בדבר שהיית העובדת במקלט לנשים מוכות; התביעה תוגש באמצעות טופס שיפורסם באתר האינטרנט של המוסד.
{{ח:תת|(ד)}} סכום המענק לפי סעיף קטן (א) יתעדכן ביום העדכון לפי שיעור השינוי של המדד החדש לעומת המדד הבסיסי, ויעוגל לשקל החדש השלם הקרוב.
{{ח:תת|(ה)}} הוראות סעיף זה באות להוסיף על הוראות {{ח:פנימי|סעיף 3|סעיף 3}} ולא לגרוע מהן.
{{ח:תת|(ו)}} בסעיף זה –
{{ח:תת|סוג=הגדרה}} ”חוק עבודת נשים“ – {{ח:חיצוני|חוק עבודת נשים|חוק עבודת נשים, התשי״ד–1954}};
{{ח:תת|סוג=הגדרה}} ”יום העדכון“ – 1 בינואר של כל שנה;
{{ח:תת|סוג=הגדרה}} ”מדד“ – מדד המחירים לצרכן שמפרסמת הלשכה המרכזית לסטטיסטיקה;
{{ח:תת|סוג=הגדרה}} ”המדד החדש“ – המדד שפורסם לאחרונה לפני יום העדכון;
{{ח:תת|סוג=הגדרה}} ”המדד הבסיסי“ – המדד שפורסם לאחרונה לפני יום העדכון הקודם, ולעניין יום העדכון הראשון – המדד שפורסם לאחרונה לפני יום כ״ח בטבת התשפ״ב (1 בינואר 2022);
{{ח:תת|סוג=הגדרה}} ”המוסד“ – המוסד לביטוח לאומי;
{{ח:תת|סוג=הגדרה}} ”מקלט לנשים מוכות“ – כהגדרתו {{ח:חיצוני|חוק עבודת נשים#סעיף 7|בסעיף 7(ג)(5) לחוק עבודת נשים}}.

{{ח:סעיף|5|מועצה ציבורית לשילוב וקידום נשים בעבודה|תיקון: תשפ״א}}
{{ח:תת|(א)}} השר יקים מועצה ציבורית לשילוב וקידום נשים בעבודה שתפקידה לייעץ לשר בכל הנוגע להענקת מענקים ואותות הכרה למעסיקים בהתאם להוראות {{ח:פנימי|סעיף 3|סעיף 3}}, לרבות לעניין קביעת אמות מידה כאמור {{ח:פנימי|סעיף 3|בסעיף 3}}, וכן לייעץ בעניין פיתוח ועריכה של מחקרים ותכניות ניסיוניות לבחינת דרכים לשילוב וקידום נשים בעבודה ולהתאמת מקום העבודה לנשים, ולעניין ייעוץ וסיוע למעסיקים בדבר דרכים כאמור.
{{ח:תת|(ב)}} המועצה הציבורית תהיה בת 11 חברים, שימנה השר, ואלה הם:
{{ח:תתת|(1)}} שופטת בדימוס של בית הדין הארצי לעבודה, של בית משפט מחוזי או של בית המשפט העליון, והיא תהיה היושבת ראש;
{{ח:תתת|(2)}} נציג נציבות שוויון הזדמנויות בעבודה כמשמעותה {{ח:חיצוני|חוק שוויון ההזדמנויות בעבודה|בחוק שוויון ההזדמנויות בעבודה, התשמ״ח–1998}};
{{ח:תתת|(3)}} נציג הרשות;
{{ח:תתת|(4)}} נציג משרד האוצר;
{{ח:תתת|(5)}} נציג משרד התמ״ת;
{{ח:תתת|(6)}} שתי נציגות של ארגונים העוסקים בזכויות נשים; השר רשאי למנות ארבע נציגות של ארגונים כאמור, שיכהנו לסירוגין כחברות במועצה הציבורית לתקופות שיקבע;
{{ח:תתת|(7)}} נציג ארגון עובדים; השר רשאי למנות שני נציגים של ארגוני העובדים, שיכהנו לסירוגין כחברים במועצה הציבורית לתקופות שיקבע;
{{ח:תתת|(8)}} נציג ארגון מעסיקים; השר רשאי למנות שני נציגים של ארגוני מעסיקים, שיכהנו לסירוגין כחברים במועצה הציבורית לתקופות שיקבע;
{{ח:תתת|(9)}} שני אנשי אקדמיה בעלי מומחיות בתחום המגדר ובתחום שילוב וקידום נשים בעבודה.
{{ח:תת|(ג)}} הודעה על מינוי המועצה הציבורית, על הרכבה ועל שינויים בהרכבה תפורסם ברשומות ובאתר האינטרנט של משרד התמ״ת.
{{ח:תת|(ד)}} המועצה הציבורית תקבע את סדרי דיוניה ועבודתה, ככל שלא נקבעו לפי חוק זה.
{{ח:תת|(ה)}} לא ימונה כחבר המועצה הציבורית מי שהורשע בעבירה אשר מפאת מהותה, חומרתה או נסיבותיה אין הוא ראוי לשמש חבר המועצה הציבורית.
{{ח:תת|(ו)}} לא יכהן כחבר המועצה הציבורית מי שעלול להימצא, במישרין או בעקיפין, במצב של ניגוד עניינים בין תפקידו כחבר המועצה הציבורית לבין עניין אישי שלו או לבין תפקיד אחר שלו; בסעיף קטן זה {{ח:פנימי|סעיף 6|ובסעיף 6}} –
{{ח:תת|סוג=הגדרה}} ”עניין אישי“ – לרבות עניין אישי של קרובו או עניין של גוף שחבר המועצה הציבורית או קרובו מנהלים או עובדים אחראים בו, או עניין של גוף שיש לכל אחד מהם חלק בהון המניות שלו, בזכות לקבל רווחים, בזכות למנות מנהל או בזכות ההצבעה;
{{ח:תת|סוג=הגדרה}} ”קרוב“ – בן זוג, הורה, ילד, אח או אחות, או אדם אחר הסמוך על שולחנו של חבר המועצה הציבורית.
{{ח:תת|(ז)}} חברי המועצה הציבורית ימונו לתקופה של ארבע שנים.

{{ח:סעיף|6|ניגוד עניינים בנושא מסוים}}
{{ח:תת|(א)}} חבר המועצה הציבורית יימנע מהשתתפות בישיבות המועצה, אם הנושא הנדון עלול לגרום לו להימצא, במישרין או בעקיפין, במצב של ניגוד עניינים בין תפקידו לבין עניין אישי שלו או לבין תפקיד אחר שלו; חבר המועצה הציבורית לא יטפל במסגרת תפקידו בנושא העלול לגרום לו להימצא במצב כאמור גם מחוץ לישיבות.
{{ח:תת|(ב)}} התברר לחבר המועצה הציבורית כי נושא הנדון בישיבה או המטופל על ידיו עלול לגרום לו להימצא במצב של ניגוד עניינים כאמור בסעיף קטן (א), יודיע על כך ליושבת ראש המועצה.

{{ח:סעיף|7|סיום כהונה והעברה מכהונה}}
{{ח:תת|(א)}} חבר המועצה הציבורית יחדל לכהן לפני תום תקופת כהונתו, בהתקיים אחד מאלה:
{{ח:תתת|(1)}} התפטר במסירת כתב התפטרות לשר;
{{ח:תתת|(2)}} חדל להתקיים בו התנאי {{ח:פנימי|סעיף 5|שבסעיף 5(ב)}} שמכוחו מונה;
{{ח:תתת|(3)}} הורשע בעבירה כאמור {{ח:פנימי|סעיף 5|בסעיף 5(ה)}}.
{{ח:תת|(ב)}} השר, לאחר שנתן לחבר המועצה הציבורית הזדמנות לטעון את טענותיו, רשאי להעבירו מכהונתו לפני תום תקופת הכהונה, בהתקיים אחד מאלה:
{{ח:תתת|(1)}} נבצר מחבר המועצה הציבורית דרך קבע למלא את תפקידו;
{{ח:תתת|(2)}} חבר המועצה הציבורית נעדר בלא סיבה מוצדקת מארבע ישיבות רצופות של המועצה הציבורית או מיותר משליש מהישיבות שקיימה המועצה בשנה אחת.

{{ח:סעיף|8|תוקף פעולות}}
{{ח:ת}} קיום המועצה הציבורית, סמכויותיה ותוקף החלטותיה ופעולותיה לא ייפגעו מחמת שנתפנה מקומו של חבר בה או מחמת ליקוי במינויו או בהמשך כהונתו.

{{ח:סעיף|9|סודיות}}
{{ח:ת}} אדם שהגיע אליו מידע בתוקף תפקידו לפי הוראות חוק זה ישמור את המידע בסוד, לא יפרסמו ולא יגלה אותו לאחר אלא לצורך ביצוע תפקידו לפי הוראות חוק זה או על פי צו בית משפט בקשר להליך משפטי.

{{ח:סעיף|10|תקציב}}
{{ח:ת}} התקציב להענקת מענקים לפי חוק זה ייקבע בתכנית נפרדת, בסעיף תקציב משרד התמ״ת בחוק התקציב השנתי; לעניין זה, ”תכנית“ ו”סעיף תקציב“ – כהגדרתם בחוק תקציב שנתי כמשמעותו {{ח:חיצוני|חוק יסודות התקציב|בחוק יסודות התקציב, התשמ״ה–1985}}.

{{ח:סעיף|11|דיווח לכנסת}}
{{ח:תת|(א)}} השר ידווח לוועדה לקידום מעמד האישה של הכנסת ולוועדת העבודה הרווחה והבריאות של הכנסת, אחת לשנה, על פעולות משרד התמ״ת באותה שנה לפי חוק זה, ובכלל זה ידווח על המעסיקים שהוענקו להם מענקים ואותות הכרה.
{{ח:תת|(ב)}} בדיווח כאמור בסעיף קטן (א) יפורטו התאמות מקומות העבודה לנשים שביצעו מעסיקים וכן ההיקף והאופן שבהם שולבו וקודמו נשים בעבודה אצל אותם מעסיקים; הדוח יפורסם באתר האינטרנט של משרד התמ״ת.

{{ח:סעיף|12|ביצוע ותקנות}}
{{ח:ת}} השר ממונה על ביצוע חוק זה והוא רשאי, באישור הוועדה לקידום מעמד האישה של הכנסת, להתקין תקנות לביצועו.
{{ח:ת}} {{ח:הערה|פורסמו {{ח:חיצוני|תקנות לעידוד של שילוב וקידום של נשים בעבודה ושל התאמת מקומות עבודה לנשים|תקנות לעידוד של שילוב וקידום של נשים בעבודה ושל התאמת מקומות עבודה לנשים, התשע״ד–2013}}.}}

{{ח:סעיף|13|תחילה}}
{{ח:ת}} תחילתם של {{ח:פנימי|סעיף 3|סעיפים 3}}, {{ח:פנימי|סעיף 4|4}} {{ח:פנימי|סעיף 11|ו־11 לחוק זה}} שישה חודשים מיום פרסומו של חוק זה.

{{ח:חתימות|התקבל בכנסת ביום כ״ו באדר ב׳ התשס״ח (2 באפריל 2008).}}
* '''אהוד אולמרט'''
ראש הממשלה
* '''אליהו ישי'''
שר התעשיה המסחר והתעסוקה
* '''שמעון פרס'''
נשיא המדינה
* '''דליה איציק'''
יושבת ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]